# data[].attributes.body
Lidt om mig:
Jeg underviser på Jernbjerggaard Økologiske Landbrugsskole, og her har jeg været i 3½ år.  Jeg underviser på alle skoleforløb i landbrugsuddannelsen og i de fleste af fagene. Før jeg begyndte som underviser var jeg selvstændig økologisk landmand, og jeg har stadig min gård.
Jeg har stadig et stort og aktivt netværk indenfor landbrugsbranchen, som jeg har stor gavn af i min undervisningsverden.

Mine forventninger til modulet:
Jeg glæder mig til at lave et redskab som er brugbart for elev, virksomhed og skole, som får skoleforløb, praktik og kompetence-mål for uddannelsen til at hænge sammen.

# data[].attributes.body
Lidt om mig:  Jeg har arbejdet på ZBC Holbæk i 2 1/2 år, jeg underviser på GF1 i alle temafagene og på PA (pædagogiske assistent) i pædagogik, natur og udeliv, KUA mv. Jeg brænder rigtig meget for grundforløbseleverne og arbejdet med, at gøre dem klar til at gå videre i uddannelsessystemet. Jeg er desuden en af skolens tovholdere i elevrådet og FN's verdensmålsråd.
Jeg har tidligere været produktionsskolelærer og ellers primært arbejdet indenfor (fri)skoleverdenen, både som underviser og (skole)pædagog.
Jeg bor i Hvalsø og har 3 børn på 15, 17 og 24 år og er vel i bund og grund en livsnyder :)
Mine forventninger til modulet: Jeg ser frem til at blive klogere på hvordan jeg kan blive bedre koble teori og praksis. På PA kan det være svært at omsætte teorien til praksisnær undervisning.

# data[].attributes.body
Lidt om mig:
Jeg er uddannet ernærings- og husholdningsøkonom og sygeplejerske, og underviser i mange forskellige fag hos ZBC i Holbæk. Jeg er underviser især på SSA, SSH og grundforløbene.
Jeg har tidligere været ansvarlig for en skoletjeneste hos Frederiksberg Forsyning. I den forbindelse tog jeg en projektlederuddannelse hos Teknologisk Institut.
Jeg bor lidt uden for Borup sammen med min mand og mine to børn på 11 og 13 år.
Mine forventninger til modulet:
Det er flere år siden, jeg har siddet på skolebænken, så jeg glæder mig til igen at blive klogere. Det er en dejlig fornemmelse at være ajour med ny teori. Jeg oplever udfordringer i hverdagen med at koble til praksis, da vilkårene for det i undervisningen ikke altid er optimale.

# data[].attributes.body
Lidt om mig: Jeg underviser på GF2 serviceassistent i Vordingborg. Jeg er selv uddannet serviceassistent i 2007 på Næstved sygehus. Jeg bor i Gelsted ved Næstved sammen med min kæreste og vores tre katte.
Mine forventninger til modulet: Jeg glæder mig til at få endnu mere fokus på praksisrelateret undervisning, og se hvordan det foregår i virksomhederne. Jeg glæder mig ydermere til at skabe nye kontakter i virksomhederne, og håber jeg kan få åbnet døren i forhold til at de forhåbentlig vil tage elever.

# data[].attributes.body
Lidt om mig:
Jeg har i 2,5 år undervist på ZBC i Køge, her har jeg  grundforløbselever både på GF 1 og 2 og underviser i fagene Gastronom og Tjener.
Disse to fag er jeg også uddannet i. Hos ZBC er jeg også verdensmålsambassadør og forsøger at trække fødevareuddannelserne i en mere bæredygtig retning. Bæredygtighed er også personligt noget jeg går op i, både på et samfundsmæssigt plan, men også et individuelt plan hvor det mentale og fysiske helbred desværre godt kunne være bedre i vores samfund. Særligt hos mange af de unge mennesker jeg møder i min hverdag.

Mine forventninger til modulet:
Jeg ser frem til at blive klogere på hvad virksomhederne mener vi kan gøre bedre på skolen og hvad vi på skolen kan gøre for at gøre eleverne bedre rustet til at møde virksomhederne.

# data[].attributes.body
Lidt om mig: Jeg underviser på anlægsgartneruddannelsen på Jernbjerggaard i Slagelse. Primært på GF2, men også som underviser på enkelte moduler på de forskellige hovedforløb.
Jeg har undervist i 4,5 år og før det arbejdet en lang årrække som projektleder indenfor for faget for en større dansk anlægsgartnervirksomhed.
Jeg for forventer af modulet at kunne blive klogere på min egen undervisning, hvordan jeg kan sætte eleverne i stand til at reflektere, hvordan branchen oplever mødet med skolen og hvordan jeg bliver klogere på elevens logbog som et aktivt værktøj - dels mellem GF og HF, men også mellem de enkelte HF.
Og PS - hvad gør vi med de elever, der ikke umiddelbart er klar til at indgå i et aktivt praksisfællesskab hos en mester?

# data[].attributes.body
Lidt om mig: Jeg underviser på STU ZBC-Ringsted i værkstedsfag. Jeg er oprindelig uddannet maskinarbejder, senere socialpædagog og har godt 20 års erfaring fra specialområdet.
Jeg bor i Haslev, sammen med min hustru Christina min yngste af 3 sønner og hendes 2 børn.

Mine forventninger til modulet: Jeg glæder mig til at udvide horisonten i form af virksomheds praktik og forhåbentlig blive klogere på praksisrelateret undervisning.

# data[].attributes.body
Lidt om mig: Jeg underviser på kokke & tjenerskolen i Slagelse. Jeg er uddannet tjener i 1999 og senere uddannet sommelier i 2012. Efterfølgende diplom i ledelse (Ledelse i praksis) og er nu på mit. 5 DEP modul. ud over mit job som lærer er jeg landstræner for World/euroskills for tjenere.
Jeg er gift med Louise og sammen har vi Romeo på 3 år.

Mine forventninger til modulet:
Jeg har gennem mine tidliger dep moduler, haft et stor fokus i teoretisk læring, taksonomi, motivation og læringsforudsætninger. Jeg glæder mig derfor til at arbejde med implementering af praksis i min undervisning - Fra teori til praksis

# data[].attributes.body
Lidt om mig: Jeg underviser på ZBC Slagelse Autoskolen, og har primært Hovedforløb.
Jeg er uddannet autoelektrikker og min passion er udviklingen af el og hybridbiler til at fremme den grønne omstilling.
Jeg har 3 voksne børn og 2 børnebørn, hvilket fylder meget i fritiden.

Min forventninger til modulet:
Jeg glæder mig til at få indsigt i mine elevers brug af deres teoretiske viden fra skoleperioderne i deres erhvervspraksis.
Jeg ser udfordringerne i at koble den teoretisk tilgang til praksisviden med den praktiske udførelse i værkstederne.

# data[].attributes.body
Lidt om mig: Jeg underviser på DEP og har for mange år siden været lærer på Hotel- og Restaurantskolen i Kbh. Jeg er også ansat til at forske i it og læring. Min mand Lars og jeg har fået lov til at bo på Østerbro hos kattene Budda & Gaffa mod rigelig betaling i form af trillekugler og leg.

Mine forventninger til modulet: Jeg er spændt på at høre om jeres erfaringer med at koble teori-praksis, skole-oplæring og hvordan man kan gøre undervisning endnu mere relevant og meningsfuld for eleverne.

# data[].attributes.body
Lidt om mig: Jeg er underviser på DEP og på læreruddannelsen i madkundskab. Jeg har en baggrund som husholdningslærer og har en kandidatuddannelse i didaktik materiel kultur. Jeg bor i Søborg med kæreste, datter på 14 år og er på udkig efter en ny kat.
Mine forventninger til modulet: Jeg glæder mig til at høre om jeres erfaringer fra virksomhedspraktikkerne og hvordan I kan gøre jeres undervisning mere praksisrelateret.

# data[].attributes.body
Lidt om mig:
Jeg bor lige uden for Køge med min kone og to (små) piger. Jeg har mange oplevelser med mig i baggagen. Smed - film, medie og litteratur-studerende. Jeg har produceret podcast, arbejdet på produktionsskole, FGU og er nu underviser i Digital Kultur på den pædagogiske assistent-uddannelse i Næstved. Jeg  elsker tegneserier, Harry Potter og alt der imellem :)
Mine forventninger til modulet:
Jeg ser frem til at lære, hvordan jeg kan gøre den praksisrelaterede del af min egen undervisning endnu mere virkelighedsnær for mine elever for at understøtte den autentiske læringsproces.